**OSNOVNA ŠKOLA J U R J A BARAKOVIĆA**

 R A Ž A N A C

KLASA: 602-01/18-01/195

URBROJ: 2198-01-26-18-02

*Ražanac, 17.prosinca 2018.godine*

 **R O D I T E L J I M A**

**PREDMET**: **Predupis i upis u 1. razred osnovne škole za školsku god. 2019./2020.**

-obavijest-

 Sukladno odredbama članka 16. i 17. Zakona o odgoju i obrazovanju u osnovnoj i srednjoj školi (NN broj 87/08., 86/09., 92/10., 105/10., 5/12., 16/12., 86/12., 94/13., 152/14.i 07/17. i 68/18.) te čl. 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (NN broj 67/14), te članka 6.Pravilnika o pomoćnicima u nastavi i stručnim komunikacijskim posrednicima (N.N. br. 102/18.)**Osnovna škola Jurja Barakovića Ražanac** provodit će predupis djece dorasle za upis u prvi razred osnovne škole u školskoj godini 2019./2020. **u vremenu od 28. siječnja do 30. siječnja 2019. u jutarnjem terminu od 9.00 do 12.00 sati u prostorijama matične škole (može i telefonom na broj 023/651-476 –pedagog, 023/651-125-defektolog/psiholog).**

 **Pravo upisa u 1. razred osnovne škole imaju djeca koja do 1. travnja 2018. godine** **navršavaju šest (6) godina života**. Roditelji (skrbnici) obavezni su obaviti predupis svoje djece u prvi razred prema prebivalištu, odnosno prijavljenom boravištu.Za predupisu su potrebne osnovne informacije o djetetu (ime i prezime, datum i mjesto rođenja, adresa stanovanja (prebivalište-boravište), ime oca, majke i OIB djeteta).

 Za djecu koja će šest godina navršiti do kraja tekuće godine (**od 1. travnja do 31. prosinca** **2019.),** a nisu školski obveznici roditelj/skrbnik može najkasnije do 31. ožujka **tekuće godine podnijeti Uredu zahtjev (Obrazac 6) za uvrštavanje djeteta u popis školskih obveznika. Uz Obrazac 6 roditelj/skrbnik treba dostaviti presliku osobne iskaznice ili potvrdu o prebivalištu i mišljenje stručnog tima predškolske ustanove o psihofizičkom stanju djeteta.** Obrazac 6, odnosno zahtjev koji podnose roditelji/skrbnici Uredu, dostupan je na web stranicama Ureda državne uprave u Zadarskoj županiji pod linkom „obavijest i izvješća“.  Zahtjevi sa pripadajućom dokumentacijom mogu se dostaviti skenirani Uredu na e-mail prosvjeta@udu-zz.hr., ili na adresu: Ured državne uprave u Zadarskoj županiji, Služba za društvene djelatnosti, Odjel za prosvjetu, kulturu i sport, Zadar, Josipa Jurja Strossmayera 20.

 Upis u I. razred osnovne škole za školsku godinu 2019./2020. obavit će se od 3. do 7. lipnja 2019. godine.

**S poštovanjem,**

 *Pedagoginja:*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *Mila Bolonja, prof.pedagogije*